วันนี้กำลังจะอาบน้ำเหนตกขาวออกมาปกติมันจะเปนสีขาวแต่วันนี้สีมันเหมือนหมูมาก ไม่สบายใจเรยค่ะอันตรายไหมค่ะ
สวัสดีค่ะ ตกขาวที่มีสีผิดไปจากสีขาว มีกลิ่นเหม็น หรือทำให้เกิดการระคายเคืองที่ช่องคลอด จัดเป็นตกขาวที่ผิดปกติ ซึ่งอาจเกิดจาก-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง น้ำตาล คัน และมีกลิ่นเหม็น-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด-การติดเชื้อที่ปากมดลูกจากโรคทางเพศสัมพันธ์เช่นหนองใน-เนื้องอกที่มดลูกหรือปากมดลูก-อวัยวะภายในอุ้งเชิงกรานอักเสบและติดเชื้อการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อนสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ จากอาการดังกล่าวไป แนะนำว่าควรไปพบสูตินรีแพทย์ได้เลย แพทย์อาจจะเก็บตกขาวไปตรวจดูว่าเป็นการติดเชื้อชนิดใดหรือตรวจภายในเพื่อดูว่ามีก้อนเนื้อที่ผิดปกติหรือไม่